
PËR DHËNIE NDIHMe FINANCIARE  PËR ZONAT E PËRMBYTURA NË QARqet SHKODËR DHE LEZHË 

Në mbështetje të neneve 9 dhe 12 të ligjit nr.9072, datë 22.05.2003 “Për sektorin e energjisë elektrike”, të ndryshuar, ligjit nr.9228, datë 29.04.2004 “Për kontabilitetin dhe pasqyrat financiare”,  të ndryshuar,  Bordi i Komisionerëve të Entit Rregullator të Energjisë (ERE), në mbledhjen e tij të datës 25.01.2010, mbasi shqyrtoi  propozimin e kryetarit të ERE-s për  shprehjen e solidaritetit nëpërmjet derdhjes nga fondet e ERE-s së një kontributi financiar në fondet e emergjencës së qeverisë shqiptare, 

Vendosi:

1. Të hapet zëri shpenzime (me numër llogarie 687 shuma të parashikuara të jashtëzakonshme) në projektbuxhetin e ERE-s për vitin 2010 me vlerën 100 000 lekë për dhënie ndihme financiare për zonat e përmbytura  në qarqet Shkodër dhe Lezhë. 
2. Ngarkohet Drejtoria e Burimeve Njerëzore, Administrim-Financës dhe Marrëdhënieve me Jashtë ta derdhë këtë kontribut në fondet e qeverisë shqiptare.
Ky vendim hyn në fuqi menjëherë.
Ky vendim botohet në Fletoren Zyrtare.

Kryetari i ERE-s
                                                  Bujar Nepravishta
